Návrh komuniké

Vláda Slovenskej republiky na svojom zasadnutí dňa .................. vzala na vedomie Informáciu o priebehu a výsledkoch 2. konferencie k urýchleniu nadobudnutia platnosti Zmluvy o všeobecnom zákaze jadrových skúšok (CTBT), ktorá sa konala v sídle Organizácie Spojených národov v New Yorku, v dňoch 11. až 13. novembra. Slovensko bolo na nej zvolené do funkcie viceprezidenta Konferencie. Viac ako 100 krajín, zúčastnených na Konferencii, pozitívne zhodnotilo dodržiavanie moratória na uskutočňovanie skúšok jadrových zbraní a iných jadrových výbuchov. Jednohlasne bola prijatá Záverečná deklarácia s výzvou na urýchlenie ratifikačného procesu a zabezpečenie čo najskoršieho nadobudnutia platnosti Zmluvy.